Ericu950/Stoicheia-meter-silver huggingface dataset:
μέλει γάρ μοι τούτων μᾶλλον ἢ τῶν ἄλλων 0 ·
τυγχάνω γὰρ ὢν περὶ τὴν ὑπόθεσιν ἣν ἐποιησάμην τελευταίαν , ἐν ᾗ προεῖπον ὡς ἐπιδείξω τοὺς προγόνους ἡμῶν ἐν τοῖς πολέμοις καὶ ταῖς μάχαις πλέον διενεγκόντας Σπαρτιατῶν ἢ τοῖς ἄλλοις ἅπασιν 0 .
ἔσται δ ὁ λόγος παράδοξος μὲν τοῖς πολλοῖς , ὁμοίως δ ἀληθὴς τοῖς ἄλλοις .
ἄρτι μὲν οὖν ἠπόρουν ποτέρων διεξίω πρότερον τοὺς κινδύνους καὶ τὰς μάχας , τὰς Σπαρτιατῶν ἢ τὰς τῶν ἡμετέρων 0 ·
νῦν δὲ προαιροῦμαι λέγειν τὰς ἐκείνων , ἵν ἐν ταῖς καλλίοσι καὶ δικαιοτέραις καταλύω τὸν λόγον τὸν περὶ τούτων .
ἐπειδὴ γὰρ Δωριέων οἱ στρατεύσαντες εἰς Πελοπόννησον τρίχα διείλοντο τάς τε πόλεις καὶ τὰς χώρας ἃς ἀφείλοντο τοὺς δικαίως κεκτημένους , οἱ μὲν Ἄργος λαχόντες καὶ Μεσσήνην παραπλησίως διῴκουν τὰ σφέτερ αὐτῶν τοῖς ἄλλοις Ἕλλησι , τὸ δὲ τρίτον μέρος αὐτῶν , οὓς καλοῦμεν νῦν Λακεδαιμονίους , στασιάσαι μέν φασιν αὐτοὺς οἱ τ ἀκείνων ἀκριβοῦντες ὡς οὐδένας ἄλλους τῶν Ἑλλήνων , περιγενομένους δὲ τοὺς μεῖζον τοῦ πλήθους φρονοῦντας οὐδὲν τῶν αὐτῶν βουλεύσασθαι περὶ τῶν συμβεβηκότων τοῖς τοιαῦτα διαπεπραγμένοις 0 ·
τοὺς μὲν γὰρ ἄλλους συνοίκους ἔχειν ἐν τῇ πόλει τοὺς στασιάσαντας καὶ κοινωνοὺς ἁπάντων πλὴν τῶν ἀρχῶν καὶ τῶν τιμῶν ·
οὓς οὐκ εὖ φρονεῖν ἡγεῖσθαι Σπαρτιατῶν τοὺς νοῦν ἔχοντας , εἰ νομίζουσιν ἀσφαλῶς πολιτεύεσθαι μετὰ τούτων οἰκοῦντες , περὶ οὓς τὰ μέγιστα τυγχάνουσιν ἐξημαρτηκότες 0 ·
αὐτοὺς δ οὐδὲν τούτων ποιεῖν , ἀλλὰ παρὰ σφίσι μὲν αὐτοῖς ἰσονομίαν καταστῆσαι καὶ δημοκρατίαν τοιαύτην , οἵαν περ χρὴ τοὺς μέλλοντας ἅπαντα τὸν χρόνον ὁμονοήσειν , τὸν δὲ δῆμον περιοίκους ποιήσασθαι , καταδουλωσαμένους αὐτῶν τὰς ψυχὰς οὐδὲν ἧττον ἢ τὰς τῶν οἰκετῶν 0 ·
ταῦτα δὲ πράξαντας τῆς χώρας , ἧς προσῆκεν ἴσον ἔχειν ἕκαστον , αὐτοὺς μὲν λαβεῖν ὀλίγους ὄντας οὐ μόνον τὴν ἀρίστην , ἀλλὰ καὶ τοσαύτην ὅσην οὐδένες τῶν Ἑλλήνων ἔχουσι , τῷ δὲ πλήθει τηλικοῦτον ἀπονεῖμαι μέρος τῆς χειρίστης ὥστ ἐπιπόνως ἐργαζομένους μόλις ἔχειν τὸ καθ ἡμέραν 0 ·
μετὰ δὲ ταῦτα διελόντας τὸ πλῆθος αὐτῶν ὡς οἷόν τ ἦν εἰς ἐλαχίστους εἰς τόπους κατοικίσαι μικροὺς καὶ πολλούς , ὀνόμασι μὲν προσαγορευομένους ὡς πόλεις οἰκοῦντας , τὴν δὲ δύναμιν ἔχοντας ἐλάττω τῶν δήμων τῶν παρ ἡμῖν 0 ·
ἁπάντων δ ἀποστερήσαντας αὐτοὺς ὧν προσήκει μετέχειν τοὺς ἐλευθέρους , τοὺς πλείστους ἐπιθεῖναι τῶν κινδύνων αὐτοῖς ·
ἔν τε γὰρ ταῖς στρατείαις , αἷς ἡγεῖται βασιλεύς , κατ ἄνδρα συμπαρατάττεσθαι σφίσιν αὐτοῖς , ἐνίους δὲ καὶ τῆς πρώτης τάττειν , ἐάν τέ που δεῆσαν αὐτοὺς ἐκπέμψαι βοήθειαν φοβηθῶσιν ἢ τοὺς πόνους ἢ τοὺς κινδύνους ἢ τὸ πλῆθος τοῦ χρόνου , τούτους ἀποστέλλειν προκινδυνεύσοντας τῶν ἄλλων 0 .
καὶ τί δεῖ μακρολογεῖν ἁπάσας διεξιόντα τὰς ὕβρεις τὰς περὶ τὸ πλῆθος γιγνομένας , ἀλλὰ μὴ τὸ μέγιστον εἰπόντα τῶν κακῶν ἀπαλλαγῆναι τῶν ἄλλων ;
τῶν γὰρ οὕτω μὲν ἐξ ἀρχῆς δεινὰ πεπονθότων , ἐν δὲ τοῖς παροῦσι καιροῖς χρησίμων ὄντων , ἔξεστι τοῖς ἐφόροις ἀκρίτους ἀποκτεῖναι τοσούτους ὁπόσους ἂν βουληθῶσιν ·
ἃ τοῖς ἄλλοις Ἕλλησιν οὐ δὲ τοὺς πονηροτάτους τῶν οἰκετῶν ὅσιόν ἐστι μιαιφονεῖν .
τούτου δ ἕνεκα περὶ τῆς οἰκειότητος καὶ τῶν ἡμαρτημένων εἰς αὐτοὺς διὰ πλειόνων διῆλθον , ἵν ἔρωμαι τοὺς ἀποδεχομένους ἁπάσας τὰς Σπαρτιατῶν πράξεις , εἰ καὶ ταύτας ἀποδέχονται , καὶ τὰς μάχας εὐσεβεῖς εἶναι νομίζουσι καὶ καλὰς τὰς πρὸς τούτους γεγενημένας .
ἐγὼ μὲν γὰρ ἡγοῦμαι μεγάλας μὲν αὐτὰς γεγενῆσθαι καὶ δεινὰς καὶ πολλῶν αἰτίας τοῖς μὲν ἡττηθεῖσι κακῶν τοῖς δὲ κατορθώσασι λημμάτων , ὧνπερ ἕνεκα πολεμοῦντες ἅπαντα τὸν χρόνον διατελοῦσιν , οὐ μὴν ὁσίας οὐ δὲ καλὰς οὐ δὲ πρεπούσας τοῖς ἀρετῆς ἀντιποιουμένοις , μὴ τῆς ἐπὶ τῶν τεχνῶν ὀνομαζομένης καὶ πολλῶν ἄλλων , ἀλλὰ τῆς τοῖς καλοῖς κ ἀγαθοῖς τῶν ἀνδρῶν ἐν ταῖς ψυχαῖς μετ εὐσεβείας καὶ δικαιοσύνης ἐγγιγνομένης , περὶ ἧς ἅπας ὁ λόγος ἐστίν 0 .
ἧς ὀλιγωροῦντές τινες ἐγκωμιάζουσι τοὺς πλείω τῶν ἄλλων ἡμαρτηκότας , καὶ οὐκ αἰσθάνονται τὰς διανοίας ἐπιδεικνύντες τὰς σφετέρας αὐτῶν , ὅτι κ ἀκείνους ἂν ἐπαινέσειαν , τοὺς πλείω μὲν κεκτημένους τῶν ἱκανῶν , ἀποκτεῖναι δ ἂν τολμήσαντας τοὺς ἀδελφοὺς τοὺς ἑαυτῶν καὶ τοὺς ἑταίρους καὶ τοὺς κοινωνοὺς ὥστε καὶ τ ἀκείνων λαβεῖν 0 ·
ὅμοια γὰρ τὰ τοιαῦτα τῶν ἔργων ἐστὶ τοῖς ὑπὸ Σπαρτιατῶν πεπραγμένοις , ἃ τοὺς ἀποδεχομένους ἀναγκαῖόν ἐστι καὶ περὶ τῶν εἰρημένων ἄρτι τὴν αὐτὴν ἔχειν γνώμην .
θαυμάζω δ εἴ τινες τὰς μάχας καὶ τὰς νίκας τὰς παρὰ τὸ δίκαιον γιγνομένας μὴ νομίζουσιν αἰσχίους εἶναι καὶ πλειόνων ὀνειδῶν μεστὰς ἢ τὰς ἥττας τὰς ἄνευ κακίας συμβαινούσας , καὶ τοῦτ εἰδότες ὅτι μεγάλαι δυνάμεις πονηραὶ δὲ πολλάκις γίγνονται κρείττους ἀνδρῶν σπουδαίων καὶ κινδυνεύειν ὑπὲρ τῆς πατρίδος αἱρουμένων 0 .
οὓς πολὺ ἂν δικαιότερον ἐπαινοῖμεν ἢ τοὺς περὶ τῶν ἀλλοτρίων ἑτοίμως ἀποθνήσκειν ἐθέλοντας καὶ τοῖς ξενικοῖς στρατεύμασιν ὁμοίους ὄντας 0 ·
ταῦτα μὲν γάρ ἐστιν ἔργα πονηρῶν ἀνθρώπων , τὸ δὲ τοὺς χρηστοὺς ἐνίοτε χεῖρον ἀγωνίζεσθαι τῶν ἀδικεῖν βουλομένων θεῶν ἄν τις ἀμέλειαν εἶναι φήσειεν .
ἔχοιμι δ ἂν τῷ λόγῳ τούτῳ χρήσασθαι καὶ περὶ τῆς συμφορᾶς τῆς Σπαρτιάταις ἐν Θερμοπύλαις γενομένης , ἣν ἅπαντες ὅσοι περ ἀκηκόασιν ἐπαινοῦσι καὶ θαυμάζουσι μᾶλλον ἢ τὰς μάχας καὶ τὰς νίκας τὰς κρατησάσας μὲν τῶν ἐναντίων , πρὸς οὓς δ οὐκ ἐχρῆν γεγενημένας 0 ·
ἃς εὐλογεῖν τινες τολμῶσι , κακῶς εἰδότες ὡς οὐδὲν οὔ θ ὅσιον οὔ τε καλόν ἐστι τῶν μὴ μετὰ δικαιοσύνης καὶ λεγομένων καὶ πραττομένων .
ὧν Σπαρτιάταις μὲν οὐδὲν πώποτ ἐμέλησεν ·
βλέπουσι γὰρ εἰς οὐδὲν ἄλλο πλὴν ὅπως ὡς πλεῖστα τῶν ἀλλοτρίων κατασχήσουσιν ·
οἱ δ ἡμέτεροι περὶ οὐδὲν οὕτω τῶν ὄντων ἐσπούδαζον ὡς τὸ παρὰ τοῖς Ἕλλησιν εὐδοκιμεῖν 0 ·
ἡγοῦντο γὰρ οὐδεμίαν ἂν γενέσθαι κρίσιν οὔ τ ἀληθεστέραν οὔ τε δικαιοτέραν τῆς ὑπὸ παντὸς τοῦ γένους γνωσθείσης .
δῆλοι δ ἦσαν οὕτως ἔχοντες ἔν τε τοῖς ἄλλοις οἷς διῴκουν τὴν πόλιν , καὶ τοῖς μεγίστοις τῶν πραγμάτων .
τριῶν γὰρ πολέμων γενομένων ἄνευ τοῦ Τρωικοῦ τοῖς Ἕλλησι πρὸς τοὺς βαρβάρους , ἐν ἅπασι τούτοις πρωτεύουσαν αὐτὴν παρέσχον .
ὧν εἷς μὲν ἦν ὁ πρὸς Ξέρξην , ἐν ᾧ πλέον διήνεγκαν Λακεδαιμονίων ἐν ἅπασι τοῖς κινδύνοις ἢ κεῖνοι τῶν ἄλλων , δεύτερος δ ὁ περὶ τὴν κτίσιν τῶν ἀποικιῶν , εἰς ὃν Δωριέων μὲν οὐδεὶς ἦλθε συμπολεμήσων , ἡ δὲ πόλις ἡμῶν ἡγεμὼν καταστᾶσα τῶν οὐκ εὐπορούντων καὶ τῶν ἄλλων τῶν βουλομένων τοσοῦτον τὰ πράγματα μετέστησεν , ὥστ εἰθισμένων τῶν βαρβάρων τὸν ἄλλον χρόνον τὰς μεγίστας πόλεις τῶν Ἑλληνίδων καταλαμβάνειν ἐποίησε τοὺς Ἕλληνας , ἃ πρότερον ἔπασχον , ταῦτα δύνασθαι ποιεῖν 0 .
περὶ μὲν οὖν τοῖν δυοῖν πολέμοιν ἐν τοῖς ἔμπροσθεν ἱκανῶς εἰρήκαμεν , περὶ δὲ τοῦ τρίτου ποιήσομαι τοὺς λόγους , ὃς ἐγένετο τῶν μὲν Ἑλληνίδων πόλεων ἄρτι κατῳκισμένων , τῆς δ ἡμετέρας ἔτι βασιλευομένης .
ἐφ ὧν καὶ πόλεμοι πλεῖστοι καὶ κίνδυνοι μέγιστοι συνέπεσον , οὓς ἅπαντας μὲν οὔ θ εὑρεῖν οὔ τ εἰπεῖν ἂν δυνηθείην , παραλιπὼν δὲ τὸν πλεῖστον ὄχλον τῶν ἐν ἐκείνῳ μὲν τῷ χρόνῳ πραχθέντων ῥηθῆναι δὲ νῦν οὐ κατεπειγόντων , ὡς ἂν δύνωμαι συντομώτατα πειράσομαι δηλῶσαι τούς τ ἐπιστρατεύσαντας τῇ πόλει καὶ τὰς μάχας τὰς ἀξίας μνημονευθῆναι καὶ ῥηθῆναι καὶ τοὺς ἡγεμόνας αὐτῶν , ἔτι δὲ τὰς προφάσεις ἃς ἔλεγον , καὶ τὴν δύναμιν τῶν γενῶν τῶν συνακολουθησάντων αὐτοῖς ·
ἱκανὰ γὰρ ἔσται ταῦτ εἰπεῖν πρὸς οἷς περὶ τῶν ἐναντίων εἰρήκαμεν .
θρᾷκες μὲν γὰρ μετ Εὐμόλπου τοῦ Ποσειδῶνος εἰσέβαλον εἰς τὴν χώραν ἡμῶν , ὃς ἠμφισβήτησεν Ἐρεχθεῖ τῆς πόλεως , φάσκων Ποσειδῶ πρότερον Ἀθηνᾶς καταλαβεῖν αὐτήν ·
σκύθαι δὲ μετ Ἀμαζόνων τῶν ἐξ Ἄρεως γενομένων , αἳ τὴν στρατείαν ἐφ Ἱππολύτην ἐποιήσαντο , τὴν τούς τε νόμους παραβᾶσαν τοὺς παρ αὐταῖς κειμένους , ἐρασθεῖσάν τε Θησέως καὶ συνακολουθήσασαν ἐκεῖθεν καὶ συνοικήσασαν αὐτῷ 0 ·
πελοποννήσιοι δὲ μετ Εὐρυσθέως , ὃς Ἡρακλεῖ μὲν οὐκ ἔδωκε δίκην ὧν ἡμάρτανεν εἰς αὐτόν , στρατεύσας δ ἐπὶ τοὺς ἡμετέρους προγόνους ὡς ἐκληψόμενος βίᾳ τοὺς ἐκείνου παῖδας , παρ ἡμῖν γὰρ ἦσαν καταπεφευγότες , ἔπαθεν ἃ προσῆκεν αὐτόν .
τοσούτου γὰρ ἐδέησε κύριος γενέσθαι τῶν ἱκετῶν , ὥστε ἡττηθεὶς μάχῃ καὶ ζωγρηθεὶς ὑπὸ τῶν ἡμετέρων , αὐτὸς ἱκέτης γενόμενος τούτων οὓς ἐξαιτῶν ἦλθε , τὸν βίον ἐτελεύτησεν .
μετὰ δὲ τοῦτον οἱ πεμφθέντες ὑπὸ Δαρείου τὴν Ἑλλάδα πορθήσοντες , ἀποβάντες εἰς Μαραθῶνα , πλείοσι κακοῖς καὶ μείζοσι συμφοραῖς περιπεσόντες ὧν ἤλπισαν τὴν πόλιν ἡμῶν ποιήσειν , ᾤχοντο φεύγοντες ἐξ ἁπάσης τῆς Ἑλλάδος .
τούτους δ ἅπαντας οὓς διῆλθον , οὐ μετ ἀλλήλων εἰσβαλόντας οὐ δὲ κατὰ τοὺς αὐτοὺς χρόνους , ἀλλ ὡς οἵ τε καιροὶ καὶ τὸ συμφέρον ἑκάστοις καὶ τὸ βούλεσθαι συνέπιπτε , μάχῃ νικήσαντες καὶ τῆς ὕβρεως παύσαντες , οὐκ ἐξέστησαν αὑτῶν τηλικαῦτα διαπραξάμενοι τὸ μέγεθος , οὐ δ ἔπαθον τ αὐτὸ τοῖς διὰ μὲν τὸ καλῶς καὶ φρονίμως βουλεύσασθαι καὶ πλούτους μεγάλους καὶ δόξας καλὰς κτησαμένοις , διὰ δὲ τὰς ὑπερβολὰς τὰς τούτων ὑπερηφάνοις γενομένοις καὶ τὴν φρόνησιν διαφθαρεῖσι καὶ κατενεχθεῖσιν εἰς χείρω πράγματα καὶ ταπεινότερα τῶν πρότερον αὐτοῖς ὑπαρχόντων , ἀλλὰ πάντα τὰ τοιαῦτα διαφυγόντες ἐνέμειναν τοῖς ἤθεσιν οἷς εἶχον διὰ τὸ πολιτεύεσθαι καλῶς , μεῖζον φρονοῦντες ἐπὶ τῇ τῆς ψυχῆς ἕξει καὶ ταῖς διανοίαις ταῖς αὑτῶν ἢ ταῖς μάχαις ταῖς γεγενημέναις , καὶ μᾶλλον ὑπὸ τῶν ἄλλων θαυμαζόμενοι διὰ τὴν καρτερίαν ταύτην καὶ σωφροσύνην ἢ διὰ τὴν ἀνδρίαν τὴν ἐν τοῖς κινδύνοις αὐτοῖς παραγενομένην 0 ·
ἑώρων γὰρ πάντες τὴν μὲν εὐψυχίαν τὴν πολεμικὴν πολλοὺς ἔχοντας καὶ τῶν ταῖς κακουργίαις ὑπερβαλλόντων , τῆς δὲ χρησίμης ἐπὶ πᾶσι καὶ πάντας δυναμένης ὠφελεῖν οὐ κοινωνοῦντας τοὺς πονηρούς , ἀλλὰ μόνοις ἐγγιγνομένην τοῖς καλῶς γεγονόσι καὶ τεθραμμένοις καὶ πεπαιδευμένοις , ἅπερ προσῆν τοῖς τότε τὴν πόλιν διοικοῦσι καὶ τῶν εἰρημένων ἀγαθῶν ἁπάντων αἰτίοις καταστᾶσιν .
τοὺς μὲν οὖν ἄλλους ὁρῶ περὶ τὰ μέγιστα τῶν ἔργων καὶ μάλιστα μνημονευθησόμενα τοὺς λόγους καταλύοντας , ἐγὼ δὲ σωφρονεῖν μὲν νομίζω τοὺς ταῦτα γιγνώσκοντας καὶ πράττοντας , οὐ μὴν συμβαίνει μοι τ αὐτὸ ποιεῖν ἐκείνοις , ἀλλ ἔτι λέγειν ἀναγκάζομαι .
τὴν δ αἰτίαν δι ἥν , ὀλίγον ὕστερον ἐρῶ , μικρὰ πάνυ προδιαλεχθείς .
ἐπηνώρθουν μὲν γὰρ τὸν λόγον τὸν μέχρι τῶν ἀναγνωσθέντων γεγραμμένον μετὰ μειρακίων τριῶν ἢ τεττάρων τῶν εἰθισμένων μοι συνδιατρίβειν ·
ἐπειδὴ δὲ διεξιοῦσιν ἡμῖν ἐδόκει καλῶς ἔχειν καὶ προσδεῖσθαι τελευτῆς μόνον , ἔδοξέ μοι μεταπέμψασθαί τινα τῶν ἐμοὶ μὲν πεπλησιακότων , ἐν ὀλιγαρχίᾳ δὲ πεπολιτευμένον , προῃρημένον δὲ Λακεδαιμονίους ἐπαινεῖν , ἵν εἴ τι παρέλαθεν ἡμᾶς ψεῦδος εἰρημένον , ἐκεῖνος κατιδὼν δηλώσειεν ἡμῖν .
ἐλθὼν δ ὁ κληθεὶς καὶ διαναγνοὺς τὸν λόγον ʽτὰ γὰρ μεταξὺ τί δεῖ λέγοντα διατρίβειν ;
, ἐδυσχέρανε μὲν ἐπ οὐδενὶ τῶν γεγραμμένων , ἐπῄνεσε δ ὡς δυνατὸν μάλιστα , καὶ διελέχθη περὶ ἑκάστου τῶν μερῶν παραπλησίως οἷς ἡμεῖς ἐγιγνώσκομεν 0 ·
οὐ μὴν ἀλλὰ φανερὸς ἦν οὐχ ἡδέως ἔχων ἐπὶ τοῖς περὶ Λακεδαιμονίων εἰρημένοις .
ἐδήλωσε δὲ διὰ ταχέων ·
ἐτόλμησε γὰρ εἰπεῖν ὡς εἰ καὶ μηδὲν ἄλλο πεποιήκασι τοὺς Ἕλληνας ἀγαθόν , ἀλλ οὖν ἐκεῖνό γε δικαίως ἂν αὐτοῖς ἅπαντες χάριν ἔχοιεν , ὅτι τὰ κάλλιστα τῶν ἐπιτηδευμάτων εὑρόντες αὐτοί τε χρῶνται καὶ τοῖς ἄλλοις κατέδειξαν .
τοῦτο δὲ ῥηθὲν οὕτω βραχὺ καὶ μικρὸν αἴτιον ἐγένετο τοῦ μή τε καταλῦσαί με τὸν λόγον ἐφ ὧν ἐβουλήθην , ὑπολαβεῖν θ ὡς αἰσχρὸν ποιήσω καὶ δεινόν , εἰ παρὼν περιόψομαί τινα τῶν ἐμοὶ πεπλησιακότων πονηροῖς λόγοις χρώμενον .
ταῦτα δὲ διανοηθεὶς ἠρόμην αὐτὸν εἰ μηδὲν φροντίζει τῶν παρόντων , μη δ αἰσχύνεται λόγον εἰρηκὼς ἀσεβῆ καὶ ψευδῆ καὶ πολλῶν ἐναντιώσεων μεστόν .
“ γνώσει δ ὡς ἔστι τοιοῦτος , ἢν ἐρωτήσῃς τινὰς τῶν εὖ φρονούντων ποῖα τῶν ἐπιτηδευμάτων κάλλιστα νομίζουσιν εἶναι , καὶ μετὰ ταῦτα πόσος χρόνος ἐστὶν ἐξ οὗ Σπαρτιᾶται τυγχάνουσιν ἐν Πελοποννήσῳ κατοικοῦντες .
οὐδεὶς γὰρ ὅστις οὐ τῶν μὲν ἐπιτηδευμάτων προκρινεῖ τὴν εὐσέβειαν τὴν περὶ τοὺς θεοὺς καὶ τὴν δικαιοσύνην τὴν περὶ τοὺς ἀνθρώπους καὶ τὴν φρόνησιν τὴν περὶ τὰς ἄλλας πράξεις , Σπαρτιάτας δ ἐνταῦθα κατοικεῖν οὐ πλείω φήσουσιν ἐτῶν ἑκτακοσίων 0 .
τούτων δ οὕτως ἐχόντων , εἰ μὲν τυγχάνεις ἀληθῆ λέγων τούτους φάσκων εὑρετὰς γεγενῆσθαι τῶν καλλίστων ἐπιτηδευμάτων , ἀναγκαῖόν ἐστι τοὺς πολλαῖς γενεαῖς πρότερον γεγονότας , πρὶν Σπαρτιάτας ἐνταῦθα κατοικῆσαι , μὴ μετέχειν αὐτῶν , μή τε τοὺς ἐπὶ Τροίαν στρατευσαμένους μή τε τοὺς περὶ Ἡρακλέα καὶ Θησέα γεγονότας μή τε Μίνω τὸν Διὸς μή τε Ῥαδάμανθυν μή τ Αἰακὸν μή τε τῶν ἄλλων μηδένα τῶν ὑμνουμένων ἐπὶ ταῖς ἀρεταῖς ταύταις , ἀλλὰ ψευδῆ τὴν δόξαν ταύτην ἅπαντας ἔχειν ·
εἰ δὲ σὺ μὲν φλυαρῶν τυγχάνεις , προσήκει δὲ τοὺς ἀπὸ θεῶν γεγονότας καὶ χρῆσθαι ταύταις μᾶλλον τῶν ἄλλων καὶ καταδεῖξαι τοῖς ἐπιγιγνομένοις , οὐκ ἔστιν ὅπως οὐ μαίνεσθαι δόξεις ἅπασι τοῖς ἀκούσασιν , οὕτως εἰκῇ καὶ παρανόμως οὓς ἂν τύχῃς ἐπαινῶν 0 .
ἔπειτ εἰ μὲν εὐλόγεις αὐτοὺς οὐδὲν ἀκηκοὼς τῶν ἐμῶν , ἐλήρεις μὲν ἄν , οὐ μὴν ἐναντία γε λέγων ἐφαίνου σαυτῷ ·
νῦν δ ἐπῃνεκότι σοι τὸν ἐμὸν λόγον , τὸν ἐπιδεικνύντα πολλὰ καὶ δεινὰ Δακεδαιμονίους περὶ τε τοὺς συγγενεῖς τοὺς αὑτῶν καὶ περὶ τοὺς ἄλλους Ἕλληνας διαπεπραγμένους , πῶς οἷόν τ ἦν ἔτι σοὶ λέγειν τοὺς ἐνόχους ὄντας τούτοις , ὡς τῶν καλλίστων ἐπιτηδευμάτων ἡγεμόνες γεγόνασιν ;
πρὸς δὲ τούτοις κ ἀκεῖνό σε λέληθεν , ὅτι τὰ παραλελειμμένα τῶν ἐπιτηδευμάτων καὶ τῶν τεχνῶν καὶ τῶν ἄλλων ἁπάντων οὐχ οἱ τυχόντες εὑρίσκουσιν , ἀλλ οἱ τάς τε φύσεις διαφέροντες καὶ μαθεῖν πλεῖστα τῶν πρότερον εὑρημένων δυνηθέντες καὶ προσέχειν τὸν νοῦν τῷ ζητεῖν μᾶλλον τῶν ἄλλων ἐθελήσαντες 0 .
ὧν Λακεδαιμόνιοι πλέον ἀπέχουσι τῶν βαρβάρων ·
οἱ μὲν γὰρ ἂν φανεῖεν πολλῶν εὑρημάτων καὶ μαθηταὶ καὶ διδάσκαλοι γεγονότες , οὗτοι δὲ τοσοῦτον ἀπολελειμμένοι τῆς κοινῆς παιδείας καὶ φιλοσοφίας εἰσὶν ὥστ οὐ δὲ γράμματα μανθάνουσιν , ἃ τηλικαύτην ἔχει δύναμιν ὥστε τοὺς ἐπισταμένους καὶ χρωμένους αὐτοῖς μὴ μόνον ἐμπείρους γίγνεσθαι τῶν ἐπὶ τῆς ἡλικίας τῆς αὑτῶν πραχθέντων ἀλλὰ καὶ τῶν πώποτε γενομένων .
ἀλλ ὅμως σὺ καὶ τοὺς τῶν τοιούτων ἀμαθεῖς ὄντας ἐτόλμησας εἰπεῖν ὡς εὑρεταὶ τῶν καλλίστων ἐπιτηδευμάτων γεγόνασι , καὶ ταῦτ εἰδὼς ὅτι τοὺς παῖδας τοὺς ἑαυτῶν ἐθίζουσι περὶ τοιαύτας πραγματείας διατρίβειν , ἐξ ὧν ἐλπίζουσιν αὐτοὺς οὐκ εὐεργέτας γενήσεσθαι τῶν ἄλλων , ἀλλὰ κακῶς ποιεῖν μάλιστα δυνήσεσθαι τοὺς Ἕλληνας .
ἃς πάσας μὲν διεξιὼν πολὺν ὄχλον ἐμαυτῷ τ ἂν παράσχοιμι καὶ τοῖς ἀκούουσιν , μίαν δὲ μόνον εἰπών , ἣν ἀγαπῶσι καὶ περὶ ἣν μάλιστα σπουδάζουσιν , οἶμαι δηλώσειν ἅπαντα τὸν τρόπον αὐτῶν .
ἐκεῖνοι γὰρ καθ ἑκάστην τὴν ἡμέραν εὐθὺς ἐξ εὐνῆς ἐκπέμπουσι τοὺς παῖδας , μεθ ὧν ἂν ἕκαστοι βουληθῶσι , λόγῳ μὲν ἐπὶ θήραν , ἔργῳ δ ἐπὶ κλωπείαν τῶν ἐν τοῖς ἀγροῖς κατοικούντων ·
ἐν ᾗ συμβαίνει τοὺς μὲν ληφθέντας ἀργύριον ἀποτίνειν καὶ πληγὰς λαμβάνειν , τοὺς δὲ πλεῖστα κακουργήσαντας καὶ λαθεῖν δυνηθέντας ἔν τε τοῖς παισὶν εὐδοκιμεῖν μᾶλλον τῶν ἄλλων , ἐπειδὰν δ εἰς ἄνδρας συντελῶσιν , ἢν ἐμμείνωσι τοῖς ἤθεσιν οἷς παῖδες ὄντες ἐμελέτησαν , ἐγγὺς εἶναι τῶν μεγίστων ἀρχῶν 0 .
καὶ ταύτης ἤν τις ἐπιδείξῃ παιδείαν μᾶλλον ἀγαπωμένην ἢ σπουδαιοτέραν παρ αὐτοῖς εἶναι νομιζομένην , ὁμολογῶ μηδὲν ἀληθὲς εἰρηκέναι μη δὲ περὶ ἑνὸς πώποτε πράγματος .
καίτοι τί τῶν τοιούτων ἔργων καλόν ἐστιν ἢ σεμνόν , ἀλλ οὐκ αἰσχύνης ἄξιον ;
πῶς δ οὐκ ἀνοήτους χρὴ νομίζειν τοὺς ἐπαινοῦντας τοὺς τοσοῦτον τῶν νόμων τῶν κοινῶν ἐξεστηκότας καὶ μηδὲν τῶν αὐτῶν μή τε τοῖς Ἕλλησι μή τε τοῖς βαρβάροις γιγνώσκοντας ;
οἱ μὲν γὰρ ἄλλοι τοὺς κακουργοῦντας καὶ κλέπτοντας πονηροτέρους τῶν οἰκετῶν νομίζουσιν , ἐκεῖνοι δὲ τοὺς ἐν τοῖς τοιούτοις τῶν ἔργων πρωτεύοντας βελτίστους εἶναι τῶν παίδων ὑπολαμβάνουσι καὶ μάλιστα τιμῶσιν 0 .
καίτοι τίς ἂν τῶν εὖ φρονούντων οὐκ ἂν τρὶς ἀποθανεῖν ἕλοιτο μᾶλλον , ἢ διὰ τοιούτων ἐπιτηδευμάτων γνωσθῆναι τὴν ἄσκησιν τῆς ἀρετῆς ποιούμενος ; ”
ταῦτ ἀκούσας θρασέως μὲν οὐ δὲ πρὸς ἓν ἀντεῖπε τῶν εἰρημένων , οὐ δ αὖ παντάπασιν ἀπεσιώπησεν , ἀλλ ἔλεγεν ὅτι “ οὐ μὲν πεποίησαι τοὺς λόγουσ ” ἐμὲ λέγων “ ὡς ἅπαντ ἀποδεχομένου μου τ ἀκεῖ καὶ καλῶς ἔχειν νομίζοντος 0 ·
ἐμοὶ δὲ δοκεῖς περὶ μὲν τῆς τῶν παίδων αὐτονομίας καὶ περὶ ἄλλων πολλῶν εἰκότως ἐπιτιμᾶν ἐκείνοις , ἐμοῦ δ οὐ δικαίως κατηγορεῖν .
ἐγὼ γὰρ ἐλυπήθην μὲν τὸν λόγον ἀναγιγνώσκων ἐπὶ τοῖς περὶ Λακεδαιμονίων εἰρημένοις , οὐ μὴν οὕτως ὡς ἐπὶ τῷ μηδὲν ἀντειπεῖν ὑπὲρ αὐτῶν δύνασθαι τοῖς γεγραμμένοις , εἰθισμένος τὸν ἄλλον χρόνον ἐπαινεῖν 0 .
εἰς τοιαύτην δ ἀπορίαν καταστὰς εἶπον ὅπερ ἦν λοιπόν , ὡς εἰ καὶ μηδὲν δι ἄλλο , διά γ ἐκεῖνο δικαίως ἂν αὐτοῖς ἅπαντες χάριν ἔχοιμεν , ὅτι τοῖς καλλίστοις τῶν ἐπιτηδευμάτων χρώμενοι τυγχάνουσιν .
ταῦτα δ εἶπον οὐ πρὸς τὴν εὐσέβειαν οὐ δὲ πρὸς τὴν δικαιοσύνην οὐ δὲ πρὸς τὴν φρόνησιν ἀποβλέψας , ἃ σὺ διῆθες , ἀλλὰ πρὸς τὰ γυμνάσια τ ἀκεῖ καθεστηκότα καὶ πρὸς τὴν ἄσκησιν τῆς ἀνδρίας καὶ τὴν ὁμόνοιαν καὶ συνόλως τὴν περὶ τὸν πόλεμον ἐπιμέλειαν , ἅπερ ἅπαντες ἂν ἐπαινοῖεν , καὶ μάλιστ ἂν αὐτοῖς ἐκείνους χρῆσθαι φήσειαν . ”
ταῦτα δ αὐτοῦ διαλεχθέντος ἀπεδεξάμην μέν , οὐχ ὡς διαλυόμενόν τι τῶν κατηγορημένων , ἀλλ ὡς ἀποκρυπτόμενον τὸ πικρότατον τῶν τότε ῥηθέντων οὐκ ἀπαιδεύτως ἀλλὰ νοῦν ἐχόντως , καὶ περὶ τῶν ἄλλων ἀπολελογημένον σωφρονέστερον ἢ τότε παρρησιασάμενον 0 1 ·
οὐ μὴν ἀλλ ἐκεῖν ἐάσας περὶ αὐτῶν τούτων ἔφασκον κατηγορίαν ἔχειν πολὺ δεινοτέραν ἢ περὶ τῆς τῶν παίδων κλωπείας 0 .
“ ἐκείνοις μὲν γὰρ τοῖς ἐπιτηδεύμασιν ἐλυμαίνοντο τοὺς αὑτῶν παῖδας , οἷς δ ὀλίγῳ πρότερον σὺ διῆλθες , τοὺς Ἕλληνας ἀπώλλυσαν .
ῥᾴδιον δ , ὡς οὕτως εἶχε ταῦτα , συνιδεῖν 0 .
οἶμαι γὰρ ἅπαντας ἂν ὁμολογῆσαι κακίστους ἄνδρας εἶναι καὶ μεγίστης ζημίας ἀξίους , ὅσοι τοῖς πράγμασι τοῖς εὑρημένοις ἐπ ὠφελίᾳ , τούτοις ἐπὶ βλάβῃ χρώμενοι τυγχάνουσι , μὴ πρὸς τοὺς βαρβάρους μη δὲ πρὸς τοὺς ἁμαρτάνοντας μη δὲ πρὸς τοὺς εἰς τὴν αὑτῶν χώραν εἰσβάλλοντας , ἀλλὰ πρὸς τοὺς οἰκειοτάτους καὶ τῆς αὐτῆς συγγενείας μετέχοντας ·
ἅπερ ἐποίουν Ξπαρτιᾶται .
καίτοι πῶς ὅσιόν ἐστι φάσκειν καλῶς χρῆσθαι τοῖς περὶ τὸν πόλεμον ἐπιτηδεύμασιν , οἵτινες οὓς προσῆκε σώζειν , τούτους ἀπολλύοντες ἅπαντα τὸν χρόνον διετέλεσαν ;
ἀλλὰ γὰρ οὐ σὺ μόνος ἀγνοεῖς τοὺς καλῶς χρωμένους τοῖς πράγμασιν , ἀλλὰ σχεδὸν οἱ πλεῖστοι τῶν Ἑλλήνων 0 .
ἐπειδὰν γάρ τινας ἴδωσιν ἢ πύθωνται παρά τινων ἐπιμελῶς διατρίβοντας περὶ τὰ δοκοῦντ εἶναι καλὰ τῶν ἐπιτηδευμάτων , ἐπαινοῦσι καὶ πολλοὺς λόγους ποιοῦνται περὶ αὐτῶν , οὐκ εἰδότες τὸ συμβησόμενον .
χρὴ δὲ τοὺς ὀρθῶς δοκιμάζειν βουλομένους περὶ τῶν τοιούτων ἐν ἀρχῇ μὲν ἡσυχίαν ἄγειν καὶ μηδεμίαν δόξαν ἔχειν περὶ αὐτῶν , ἐπειδὰν δ εἰς τὸν χρόνον ἐκεῖνον ἔλθωσιν , ἐν ᾧ καὶ λέγοντας καὶ πράττοντας αὐτοὺς ὄψονται καὶ περὶ τῶν ἰδίων καὶ περὶ τῶν κοινῶν , τότε θεωρεῖν ἀκριβῶς ἕκαστον αὐτῶν , καὶ τοὺς μὲν νομίμως καὶ καλῶς χρωμένους οἷς ἐμελέτησαν ἐπαινεῖν καὶ τιμᾶν , τοὺς δὲ πλημμελοῦντας καὶ κακουργοῦντας ψέγειν καὶ μισεῖν καὶ φυλάττεσθαι τὸν τρόπον αὐτῶν , ἐνθυμουμένους ὡς οὐχ αἱ φύσεις αἱ τῶν πραγμάτων οὔ τ ὠφελοῦσιν οὔ τε βλάπτουσιν ἡμᾶς , ἀλλ ὡς αἱ τῶν ἀνθρώπων χρήσεις καὶ πράξεις ἁπάντων ἡμῖν αἴτιαι τῶν συμβαινόντων εἰσίν .
γνοίη δ ἄν τις ἐκεῖθεν ·
τὰ γὰρ αὐτὰ πανταχῇ καὶ μηδαμῇ διαφέροντα τοῖς μὲν ὠφέλιμα τοῖς δὲ βλαβερὰ γίγνεται 0 .
καίτοι τὴν μὲν φύσιν ἕκαστον τῶν ὄντων τὴν ἐναντίαν αὐτὴν αὑτῇ καὶ μὴ αὐτὴν οὐκ εὔκολόν ἐστιν 0 ·
τὸ δὲ μηδὲν τῶν αὐτῶν συμβαίνειν τοῖς ὀρθῶς καὶ δικαίως πράττουσι καὶ τοῖς ἀσελγῶς τε καὶ κακῶς , τίνι τῶν ὀρθῶς λογιζομένων οὐκ ἂν εἰκότως ταῦτα γίγνεσθαι δόξειεν ;
ὁ δ αὐτὸς οὗτος λόγος καὶ περὶ τὰς ὁμονοίας ἂν ἁρμόσειεν ·
καὶ γὰρ ἐκεῖναι τὴν φύσιν εἰσὶν οὐκ ἀνόμοιαι τοῖς εἰρημένοις , ἀλλὰ τὰς μὲν αὐτῶν εὕροιμεν ἂν πλείστων ἀγαθῶν αἰτίας γιγνομένας , τὰς δὲ τῶν μεγίστων κακῶν καὶ συμφορῶν 0 .
ὧν μίαν εἶναί φημι καὶ τὴν Σπαρτιατῶν ·
εἰρήσεται γὰρ τ ἀληθές , εἰ καί τισι δόξω λίαν παράδοξα λέγειν .
οὗτοι γὰρ τῷ τ αὐτὰ γιγνώσκειν περὶ τῶν ἔξω πραγμάτων ἀλλήλοις στασιάζειν τοὺς Ἕλληνας ὥσπερ τέχνην ἔχοντες , ἐποίουν , καὶ τὸ χαλεπώτατον ταῖς ἄλλαις πόλεσι τῶν κακῶν γιγνόμενον , τοῦθ αὑτοῖς ἁπάντων συμφορώτατον ἐνόμιζον εἶναι ·
τὰς γὰρ οὕτω διακειμένας ἐξῆν αὐτοῖς , ὅπως ἠβούλοντο , διοικεῖν .
ὥστ οὐδεὶς ἂν αὐτοὺς διά γε τὴν ὁμόνοιαν δικαίως ἐπαινέσειεν , οὐδὲν μᾶλλον ἢ τοὺς καταποντιστὰς καὶ λῃστὰς καὶ τοὺς περὶ τὰς ἄλλας ἀδικίας ὄντας 0 ·
καὶ γὰρ ἐκεῖνοι σφίσιν αὐτοῖς ὁμονοοῦντες τοὺς ἄλλους ἀπολλύουσιν .
εἰ δέ τισι δοκῶ τὴν παραβολὴν ἀπρεπῆ πεποιῆσθαι πρὸς τὴν ἐκείνων δόξαν , ταύτην μὲν ἐῶ , λέγω δὲ Τριβαλλούς , οὓς ἅπαντές φασιν ὁμονοεῖν μὲν ὡς οὐδένας ἄλλους ἀνθρώπους , ἀπολλύναι δ οὐ μόνον τοὺς ὁμόρους καὶ τοὺς πλησίον οἰκοῦντας , ἀλλὰ καὶ τοὺς ἄλλους ὅσων ἂν ἐφικέσθαι δυνηθῶσιν 0 .
οὓς οὐ χρὴ μιμεῖσθαι τοὺς ἀρετῆς ἀντιποιουμένους , ἀλλὰ πολὺ μᾶλλον τὴν τῆς σοφίας καὶ τῆς δικαιοσύνης καὶ τῶν ἄλλων ἀρετῶν δύναμιν .
αὗται μὲν γὰρ οὐ τὰς σφετέρας αὐτῶν φύσεις εὐεργετοῦσιν , ἀλλ οἷς ἂν παραγενόμεναι παραμείνωσιν , εὐδαίμονας καὶ μακαρίους ποιοῦσιν ·
λακεδαιμόνιοι δὲ τ οὐναντίον , οἷς μὲν ἂν πλησιάσωσιν , ἀπολλύουσι , τὰ δὲ τῶν ἄλλων ἀγαθὰ πάντα περὶ σφᾶς αὐτοὺς ποιοῦνται . ”
ταῦτ εἰπὼν κατέσχον πρὸς ὃν τοὺς λόγους ἐποιούμην , ἄνδρα δεινὸν καὶ πολλῶν ἔμπειρον καὶ περὶ τὸ λέγειν γεγυμνασμένον οὐδενὸς ἧττον τῶν ἐμοὶ πεπλησιακότων .
οὐ μὴν τὰ μειράκια τὰ πᾶσι παραγεγενημένα τούτοις τὴν αὐτὴν ἐμοὶ γνώμην ἔσχεν , ἀλλ ἐμὲ μὲν ἐπῄνεσαν ὡς διειλεγμένον τε νεαρωτέρως ἢ προσεδόκησαν ἠγωνισμένον τε καλῶς , ἐκείνου δὲ κατεφρόνησαν , οὐκ ὀρθῶς γιγνώσκοντες , ἀλλὰ διημαρτηκότες ἀμφοτέρων ἡμῶν .
ὁ μὲν γὰρ ἀπῄει φρονιμώτερος γεγενημένος καὶ συνεσταλμένην ἔχων τὴν διάνοιαν , ὥσπερ χρὴ τοὺς εὖ φρονοῦντας , καὶ πεπονθὼς τὸ γεγραμμένον ἐν Δελφοῖς , αὑτόν τ ἐγνωκὼς καὶ τὴν Λακεδαιμονίων φύσιν μᾶλλον ἢ πρότερον 0 ·
ἐγὼ δ ὑπελειπόμην ἐπιτυχῶς μὲν ἴσως διειλεγμένος , ἀνοητότερος δὲ δι αὐτὸ τοῦτο γεγενημένος , καὶ φρονῶν μεῖζον ἢ προσῆκε τοὺς τηλικούτους , καὶ ταραχῆς μειρακιώδους μεστὸς ὤν .
δῆλος δ ἦν οὕτω διακείμενος ·
ἐπειδὴ γὰρ ἡσυχίας ἐπελαβόμην , οὐ πρότερον ἐπαυσάμην πρὶν ὑπέβαλον τῷ παιδὶ τὸν λόγον , ὃν ὀλίγῳ μὲν πρότερον μεθ ἡδονῆς διῆλθον , μικρῷ δ ὕστερον ἤμελλέ με λυπήσειν .
τριῶν γὰρ ἢ τεττάρων ἡμερῶν διαλειφθεισῶν ἀναγιγνώσκων αὐτὰ καὶ διεξιών , ἐπὶ μὲν οἷς περὶ τῆς πόλεως ἦν εἰρηκώς , οὐκ ἠχθόμην , καλῶς γὰρ καὶ δικαίως ἦν ἅπαντα περὶ αὐτῆς γεγραφώς , ἐπὶ δὲ τοῖς περὶ Λακεδαιμονίων ἐλυπήθην καὶ βαρέως ἔφερον ·
οὐ γὰρ μετρίως ἐδόκουν μοι διειλέχθαι περὶ αὐτῶν οὐ δ ὁμοίως τοῖς ἄλλοις , ἀλλ ὀλιγώρως καὶ λίαν πικρῶς καὶ παντάπασιν ἀνοήτως ·
ὥστε πολλάκις ὁρμήσας ἐξαλείφειν αὐτὸν ἢ κατακάειν μετεγίγνωσκον , ἐλεῶν τὸ γῆρας τ οὐμαυτοῦ καὶ τὸν πόνον τὸν περὶ τὸν λόγον γεγενημένον .
ἐν τοιαύτῃ δὲ μοι ταραχῇ καθεστηκότι καὶ μεταβολὰς ποιουμένῳ πολλὰς ἔδοξε κράτιστον εἶναι παρακαλέσαντι τῶν πεπλησιακότων τοὺς ἐπιδημοῦντας βουλεύσασθαι μετ αὐτῶν , πότεροι ἀφανιστέος παντάπασίν ἐστιν ἢ διαδοτέος τοῖς βουλομένοις λαμβάνειν , ὁπότερα δ ἂν ἐκείνοις δόξῃ , ταῦτα ποιεῖν .
τούτων γνωσθέντων οὐδεμίαν διατριβὴν ἐποιησάμην , ἀλλ εὐθὺς παρεκέκληντο μὲν οὓς εἶπον , προειρηκὼς δ ἦν αὐτοῖς ἐφ ἃ συνεληλυθότες ἦσαν , ἀνέγνωστο δ ὁ λόγος , ἐπῃνημένος δ ἦν καὶ τεθορυβημένος καὶ τετυχηκὼς ὧνπερ οἱ κατορθοῦντες ἐν ταῖς ἐπιδείξεσιν 0 .
ἁπάντων δὲ τούτων ἐπιτετελεσμένων οἱ μὲν ἄλλοι διελέγοντο πρὸς σφᾶς αὐτούς , δῆλον ὅτι περὶ τῶν ἀναγνωσθέντων 0 ·
ὃν δ ἐξ ἀρχῆς μετεπεμψάμεθα σύμβουλον , τὸν Λακεδαιμονίων ἐπαινέτην , πρὸς ὃν πλείω διελέχθην τοῦ δέοντος , σιωπὴν ποιησάμενος καὶ πρὸς ἐμὲ βλέψας ἀπορεῖν ἔφασκεν ὅ τι χρήσηται τοῖς παροῦσιν ·
οὔ τε γὰρ ἀπιστεῖν βούλεσθαι τοῖς ὑπ ἐμοῦ λεγομένοις , οὔ τε πιστεύειν δύνασθαι παντάπασιν αὐτοῖς .
“ θαυμάζω γὰρ εἴ θ οὕτως ἐλυπήθης καὶ βαρέως ἔσχες , ὥσπερ φῄς , ἐπὶ τοῖς περὶ Λακεδαιμονίων εἰρημένοις , οὐδὲν γὰρ ἐν αὐτοῖς ὁρῶ τοιοῦτον γεγραμμένον , εἴ τε συμβούλοις περὶ τοῦ λόγου χρήσασθαι βουλόμενος ἡμᾶς συνήγαγες , οὓς οἶσθ ἀκριβῶς ἅπαν ὅ τι ἂν σὺ λέγῃς ἢ πράττῃς ἐπαινοῦντας .
εἰθισμένοι δ εἰσὶν οἱ νοῦν ἔχοντες ἀνακοινοῦσθαι , περὶ ὧν ἂν σπουδάζωσι , μάλιστα μὲν τοῖς ἄμεινον αὑτῶν φρονοῦσιν , εἰ δὲ μή , τοῖς μέλλουσιν ἀποφαίνεσθαι τὴν αὑτῶν γνώμην 0 1 ·
ὧν τ ἀναντία σὺ πεποίηκας .
τούτων μὲν οὖν οὐδέτερον ἀποδέχομαι τῶν λόγων , δοκεῖς δέ μοι ποιήσασθαι τήν τε παράκλησιν τὴν ἡμετέραν καὶ τὸν ἔπαινον τὸν τῆς πόλεως οὐχ ἁπλῶς , οὐ δ ὡς διείλεξαι πρὸς ἡμᾶς , ἀλλ ἡμῶν μὲν πεῖραν λαβεῖν βουλόμενος , εἰ φιλοσοφοῦμεν καὶ μεμνήμεθα τῶν ἐν ταῖς διατριβαῖς λεγομένων καὶ συνιδεῖν δυνηθεῖμεν ἂν ὃν τρόπον ὁ λόγος τυγχάνει γεγραμμένος , τὴν δὲ πόλιν ἐπαινεῖν προελέσθαι τὴν σαυτοῦ σωφρονῶν , ἵνα τῷ τε πλήθει τῷ τῶν πολιτῶν χαρίσῃ καὶ παρὰ τοῖς εὖνοι ·
κῶς πρὸς ὑμᾶς διακειμένοις εὐδοκιμήσῃς .
ταῦτα δὲ γνοὺς ὑπέλαβες ὡς εἰ μὲν περὶ μόνης αὐτῆς ποιήσει τοὺς λόγους καὶ τὰ μυθώδη περὶ αὐτῆς ἐρεῖς ἃ πάντες θρυλοῦσιν , ὅμοια φανεῖται τὰ λεγόμενα τοῖς ὑπὸ τῶν ἄλλων γεγραμμένοις , ἐφ ᾧ σὺ μάλιστ ἂν αἰσχυνθείης καὶ λυπηθείης ·
ἐὰν δ ἐάσας ἐκεῖνα λέγῃς τὰς πράξεις τὰς ὁμολογουμένας καὶ πολλῶν ἀγαθῶν αἰτίας τοῖς Ἕλλησι γεγενημένας , καὶ παραβάλλῃς αὐτὰς πρὸς τὰς Λακεδαιμονίων , καὶ τὰς μὲν τῶν προγόνων ἐπαινῇς , τῶν δ ἐκείνοις πεπραγμένων κατηγορῇς , ὅ τε λόγος ἐναργέστερος εἶναι δόξει τοῖς ἀκούουσι καὶ σὺ μενεῖς ἐν τοῖς αὐτοῖς , ὃ μᾶλλον ἄν τινες θαυμάσειαν τῶν τοῖς ἄλλοις γεγραμμένων .
ἐν ἀρχῇ μὲν οὖν οὕτω μοι φαίνει τάξαι καὶ βουλεύσασθαι περὶ αὐτῶν , εἰδὼς δὲ σαυτὸν ἐπῃνεκότα τὴν Σπαρτιατῶν διοίκησιν ὡς οὐδεὶς ἄλλος , φοβεῖσθαι τοὺς ἀκηκοότας , μὴ δόξῃς ὅμοιος εἶναι τοῖς λέγουσιν ὅ τι ἂν τύχωσι καὶ τούτους νῦν ψέγειν οὓς πρότερον ἐπῄνεις μᾶλλον τῶν ἄλλων 0 ·